**Technická správa architektúry**

**SO 10.1 FUTBALOVÝ ŠTADIÓN I. až III. ETAPA**

**VSTAVKY OBSLUŽNÉ**

**Obsah**

[1. Základný popis 2](#_Toc523140991)

[2. Funkčno-prevádzkové riešenie 3](#_Toc523140992)

[3. Stavebno- technické riešenie a konštrukčno- materiálový popis 7](#_Toc523140993)

[4. Starostlivosť a bezpečnosť pri práci 9](#_Toc523140994)

[5. Poznámky 10](#_Toc523140995)

[6. Záver 11](#_Toc523140996)

# Základný popis

**Vstavky obslužné –** okrem vstavkov toaliet a vstavkov bufetov pre potreby fungovania prevádzky KFA budú s bezbariérovým prístupom zo spevnených plôch vybudované podľa etapizácie tribún aj vstavky obslužné, kde sa hlavne jedná o:

* podtribunový murovaný vstavok fanshopu a velkej ošetrovne pod severným krajom C-tribúny s oddelenou elektrickou miestnosťou v 1.etape
* predtribúnový kontajnerový vstavok dočasnej stavby pre kasu s oddelenou elektrickou centrálou v oplotení severnej D-tribúny v 2.etape
* predtribúnový kontajnerový vstavok dočasnej stavby pre odpadové hospodárstvo s oddelenou elektrickou centrálou v oplotení severnej D-tribúny v 2.etape
* podtribúnový murovaný vstavok toalety pre imobilných s upratovacou centrálou pri severo-západnej rampe CD-rohu v 3.etape
* podtribunový murovaný vstavok rezervného zázemia pri severo-západnej rampe CD-rohu v 3.etape
* podtribunový murovaný vstavok toalety pre imobilných s upratovacou centrálou pri severo-západnej rampe AD-rohu v 3.etape
* podtribunový murovaný vstavok rezervného zázemia pre ošetrovňu oddelného sektoru-AP domácich pri juho-západnej rampe AB-rohu v 3.etape
* podtribunový murovaný vstavok rezervného zázemia usporiadatelov-stewardov oddelného sektoru-B domácich pri juho-západnej rampe AB-rohu v 3.etape
* podtribunový murovaný vstavok rezervného zázemia oddelného sektoru-C domácich pri juho-východnej rampe BC-rohu v 3.etape
* podtribunový murovaný vstavok rezervného zázemia usporiadatelov-stewardov oddelného sektoru-B domácich pri juho-východnej rampe BC-rohu v 3.etape
* predtribúnový kontajnerový vstavok dočasnej stavby pre kasu s oddelenou elektrickou centrálou v oplotení južnej B-tribuny v 2.etape
* predtribúnový kontajnerový vstavok dočasnej stavby pre odpadové hospodárstvo s oddelenou elektrickou centrálou v oplotení južnej B-tribuny v 2.etape
* podtribunový murovaný vstavok skladu pre náhradné bránky, kosačky pod krajom D-tribúny s oddelenou miestnosťou pre údržbárske náradie a materiály v 2.etape,
* podtribunový murovaný vstavok velkej ošetrovne B-tribúny v 2.etape

**Architektúra** - bude v modernom minimalistickom štýle, aby jednak pôsobili stále esteticky a jednak aj stále čisto. Všetky zariadenia musia zodpovedať hygienickým požiadavkám a prevádzkovému poriadku s maximalizovaním princípov používania antivandalových technických, konštrukčných a materiálových riešení. Ostatné viď. výkresovú časť dokumentácie DSP.

# Funkčno-prevádzkové riešenie

**Účel objektu** - je jednoznačne definovaný názvom – vstavky obslužné, ktoré budú slúžiť návštevníkom a pracovníkom futbalového štadióna KFA.

**Prevádzková doba** – pre fungovanie celého štadióna a tak aj obslužných vstavkov je určená počas športových a iných organizovaných kultúrnych podujatí s maximálnymi 2 hodinovými predstihmi a maximálnymi 1 hodinovými dobehmi podujatia. Počas zimných období mimo hracieho obdobia, t.j. mimo prevádzkovej doby štadióna budú obslužné vstavkové bunky temperované proti zamŕzaniu. Alternatívne kvôli šetreniu prevádzkových nákladov je možné potrubia vypustiť a vyfúkať vodné množstvá a zápachové uzávery vyplniť ekologickými nemrznúcimi zmesami.

**Vstavok kasy** - slúži na predaj a predpredaj vstupeniek a spomienkových predmetov v podobnom sortimente, ako vstavok fanshopu. Zo strán objektu kontajnerového vstavku, ktorý je k dispozícii návštevníkom, sú tepelne izolované rolety, cez ktoré sú pokladníci v kontakte s návštevníkmi aj smerom do verejných priestorov a aj do podtribúnových priestorov. Okná budú opatrené z vnútornej strany sťahovacími neprehľadnými reluxami, pre uzavretie pohľadov okoloidúcich v mimozápasových časoch. Pod oknami sú umiestnené stoly s počítačmi a pokladňou na vydanie lístkov. Miestnosti kasy sú pre 2-3 pokladníkov. Osoby obsluhujúce kasy budú využívať spoločné priestory hygienických zariadení s divákmi.

**Vstavok pre usporiadateľov a obsluhujúcich** - bude slúžiť usporiadateľom-stewardom na oddych, na odkladanie kabátov, tašiek a navlečenie ich viest a prípadne na odkladanie od návštevníkov odobratých nepovolených predmetov. Odobraté predmety budú uložené a uschované počas akcii, ktoré po ukončení akcii návštevníci si môžu vyzdvihnúť. Usporiadatelia vykonávajú službu pri turniketoch, majú dohľad nad vstupom do priestoru štadióna. Neželané osoby vykážu z priestorov vchodu, aby neblokovali vstup slušných želaných návštevníkov do priestoru štadióna. Osoby usporiadateľov, tj. stewardi, budú využívať spoločné priestory hygienických zariadení s divákmi.

**Vstavok elektrocentrál** – bude zabezpečovať kontrolu, prepojenia nn-rozvodov, fungovanie it-rackov a v miestnosti s predradníkmi osvetlení kontrolujú umiestnené jednotlivé zapínače-vypínače svetlometov na stožiaroch a svetiel na tribúnach. Rozmiestnené predradníky musia byť napojené na náhradný zdroj pre prípad vypadnutia mestského elektrického prúdu podľa požiadaviek UEFA/SFZ. Osoby obsluhujúce elektrické centrály, obsluhujúce podradníky osvetlení budú tiež využívať spoločné priestory hygienických zariadení s divákmi.

**Vstavok fanshopu** – bude slúžiť pre predaj suvenírov, dresov a iných spomienkových predmetov pre divákov iba počas fungovania podujatia. Obsluhujúci personál má vlastné sociálno-hygienické zázemie.

**Vstavky toalety immobilných a upratovania** – podľa návrhu budú v rohoch AD a CD vytvorené miesta pre immobilných divákov so sklápacími sedadlami pre ich doprovody, tieto rohy zabezpečia bezbarierový prístup a dobrý výhľad na dianie na ihriskovej ploche. Podľa predpisov musia mať zabezpečené toalety, ktoré sú bezbariérovo prístupné cez dvere š.900mm a majú namontované špeciálne uchýtky na stenách s wc misou a umývadlom pre imobilných. V tejto miestnosti sme vytvorili miesto aj pre návštevníkov s malými deťmi, kde môžu svoje ratolesti prípadne na vyklápacom pulte prebaliť alebo umyť. Z toaliet imobilných sú prístupné aj komory pre upratovací personál s regálmi na čistiaci materiál a s výlevkou.

Tieto upratovacie komory budú slúžiť na upratovanie interiérových miestností vstavkov a pre upratovanie tribún s umývaním jednotlivých sklopných sedadiel. Upratovanie spevnených plôch podtribúnových ,tj. pormenády medzi oplotením a vstavkami bude vykonávať zazmluvnená organizácia s vlastnými mechanizmami a vlastným personálom.

**Vstavky športovo-technického zázemia** – budú slúžiť pre ukladanie náradia, materiálu a mechanizmov a potrebných náhradných športových vybavení. Miestnosti pred divákmi budú uzamknuté a neprístupné. Tieto miestnosti budú využívané aj počas mimo-zápasových období, kvôli permanentnej údržbe Osoby obsluhujúce tieto miestnosti budú tiež využívať spoločné priestory hygienických zariadení s divákmi.

**Vstavok odpadového hospodárstva** – uzavretá kontajnerová budova priamo na teréne, slúži na krátkodobé zhromaždovanie odpadov v špeciálnych nádobách podľa potreby odpadového hospodárstva. Zvonka je prístupný pre vozidlá zazmluvnenej organizácie na odvoz odpadkov. Zvnútra, t.j. zo strany podpromenádovej strany je prístupný pre obsluhujúci alebo upratovací personál. Vetranie je zabezpečené cez vetracie mreže pre prísun vzduchu a odvetranie cez strechu vstavku.

**Vstavok prvej pomoci –** v útrobách štadióna tvoria veľmi dôležitú obslužnú časť pre ošetrovanie divákov. Okrem pristavených ambulantných vozidiel /sanitiek/ počas podujatia na štadióne musí byť zabezpečená miestnosť a personálna obsadenosť pre návštevníkov.

Zdravotnícka prvá pomoc odborným personálom je súbor opatrení, ktoré pri náhlom ohrození alebo postihnutí zdravia cieľavedome a účinne obmedzujú rozsah a dôsledky ohrozenia alebo postihnutia. Zdravotnícku prvú pomoc možno rozdeliť na zdravotnícku laickú prvú pomoc a zdravotnícku odbornú prvú pomoc.

Na štadióne na určené licencované zápasy UEFA/SFZ budú prijaté opatrenia na zabezpečenie lekárskej pomoci a zabezpečenie odvozu diváka postihnutého úrazom alebo náhlou nevoľnosťou v každom sektore podľa požiadaviek UEFA, počet bude možné znižovať počas ligových zápasov podľa minimálnych požiadaviek SFZ.

Prevádzkovateľ štadióna bude zabezpečovať, aby prvú pomoc mohol kedykoľvek v prípade potreby poskytnúť odborne spôsobilý zamestnanec alebo prítomný personál, ktorý je vždy k dispozícii.

Je potrebné so zreteľom na rozsah a druh činnosti, aby bola v každom sektore k dispozícii jedna miestnosť alebo viac miestností na poskytovanie prvej pomoci.

Miestnosť na poskytovanie zdravotníckej prvej pomoci bude vybavená základnými prostriedkami a vybavením prvej pomoci a musí byť ľahko prístupná aj na manipuláciu s nosidlami.

Miestnosť na poskytovanie zdravotníckej prvej pomoci bude označená v súlade s osobitným predpisom. Prostriedky na poskytovanie prvej pomoci budú dostupné na všetkých miestach, na ktorých to podmienky vyžadujú.

Miesto zdravotníckej prvej pomoci a prostriedky na poskytovanie prvej pomoci budú označené a ľahko prístupné osobám a vozidlám RZS.

Adresa a telefónne číslo miestnej záchrannej služby musia byť viditeľne umiestnené na miestach s prostriedkami na poskytovanie prvej pomoci.

Prvá pomoc namieste je prirodzenou povinnosťou každého občana, aby podľa svojich možností poskytol prvú pomoc bez rozdielu každému, koho postihol úraz alebo náhle ochorenie. Poskytnutie prvej pomoci je nielen prirodzenou (morálnou) povinnosťou každého občana, ale aj povinnosťou, ktorá vyplýva zo zákona o starostlivosti o zdravie ľudu. Prvá pomoc sa musí poskytovať pri všetkých úrazoch, otravách a náhlych ochoreniach.

Prvá pomoc je súbor jednoduchých a účelných opatrení, ktorými sa má pri náhlom ohrození alebo narušení hodnôt zabrániť rozvoju ďalšieho poškodenia a zmierniť následky poškodenia na najmenšiu mieru. Prvú pomoc možno rozdeliť na technickú a zdravotnícku.

Technická prvá pomoc - jej podstatou je odstránenie vonkajších fyzikálnych a chemických príčin, ktoré spôsobili úraz, otravu alebo náhle ochorenie a ktoré neustále zhoršujú stav postihnutého, kým ich vplyv trvá. Často je predpokladom pre poskytnutie zdravotníckej prvej pomoci.

Zdravotnícka laická prvá pomoc je súbor základných odborných a technických zdravotníckych opatrení poskytovaných spravidla bez špecializovaných prostriedkov. Súčasťou laickej prvej pomoci je privolanie odbornej pomoci a starostlivosť o postihnutého do jeho odovzdania do zdravotníckeho ošetrenia.

Personálne zabezpečenie tvoria lekár so špecializáciou v špecializačnom odbore všeobecné lekárstvo (ďalej len "všeobecný lekár"), alebo lekár so špecializáciou v špecializačnom odbore vnútorné lekárstvo (ďalej len "internista") ,prípadne iný vyškolený personál podľa povolenia a sestra, alebo sestra so špecializáciou v špecializačnom odbore ošetrovateľská starostlivosť v odboroch vnútorného lekárstva alebo sestra so špecializáciou v špecializačnom odbore ošetrovateľská starostlivosť v odboroch chirurgie.

Materiálno -technické vybavenie ošetrovní a personálu :

*a) základné priestorové vybavenie lekárskej služby prvej pomoci pre dospelých tvorí*:

1. ambulancia s rozlohou najmenej 12 m2 , samostatná miestnosť

2. čakáreň s rozlohou najmenej 6 m2 ,oddelené iba záclonou

*3. toaleta pre pacientov zvlášť nie je potrebná*

4. toaleta pre personál, predsienka s umývadlom a oddelená toaleta

5. priestor s výlevkou pre upratovačku zvlášť nie je potrebný

*6. miestnosť pre lekára zvlášť nie je potrebné*

*7. miestnosť pre sestru zvlášť nie je potrebné*

*b) základné vecné vybavenie a prístrojové vybavenie lekárskej služby prvej pomoci pre dospelých tvorí:*

1. vyšetrovacie ležadlo, na mieste

2. umývadlo, na mieste

3. drez, na mieste

4. počítač s príslušenstvom, prenosné od personálu

5. písací stôl so stoličkou, namieste

6. skrinka na lieky a zdravotnícke pomôcky, na mieste

7. chladnička, na mieste

8. vešiak, na mieste

9. nástenný teplomer, na mieste

10. nádoba na odpad so šliapadlom, na mieste

11. nádoba na kontaminovaný odpad, na mieste

12. fonendoskop, prenosné od personálu

13. tlakomer, prenosné od personálu

14. teplomer, prenosné od personálu

15. osobná váha a výškomer, nie je potrebné

16. indikátorové papieriky na vyšetrenie moču, prenosné od personálu

17. sedimentačný stojan, nie je potrebné

18. defibrilátor, prenosné od personálu

19. Resuscitačný set, ktorý tvoria: (prenosné od personálu)

a) T -tubus (ústny vzduchovod),

b) ambuvak (samorozpínací dýchací vak) s tvárovými polomaskami,

c) kyslíková fľaša malá (0,6 l) a redukčný ventil,

d) kyslíková maska, e) odsávačka a odsávací katéter.

20. pôrodnícky balíček, ktorý tvoria:prenosné od personálu

45 sterilné rúšky,

45 savá podložka pod rodičku,

45 savá rúška pre novorodenca,

45 termorúška na zabalenie novorodenca,

45 utierka z textílie na chránenie hrádze a otretie novorodenca,

45 tampóny z hydrofilového mulu,

45 pupočníkové svorky/2,

45 ochranné okuliare,

45 nožnice rovné tupé na prestrihnutie pupočníka,

45 nožnice zahnuté tupé na episiotómiu,

45 peán na tampóny,

45 peán na pupočník.

21. súprava na ošetrenie popálenín, prenosné od personálu

22. obväzový materiál (gáza, tampóny, leukoplast), na mieste

23. obvínadlo škrtiace gumové, prenosné od personálu

24. dezinfekčné roztoky, prenosné od personálu

25. telefón s odkazovačom, na mieste

26. infúzny stojan, na mieste

27. emitná miska, na mieste

28. zdravotn.pomôcky na podanie liekov (injek.,infúz.), prenosné od personálu

29. nožnice, prenosné od personálu

30. pinzeta, prenosné od personálu

31. rukavice gumové, prenosné od personálu

32. ORL lampa, prenosné od personálu

33. dlahy, prenosné od personálu

34. protišoková skrinka s min.vybavením liekov, infúz.r. na mieste

35. nábytok na vybavenie čakárne-najmenej tri stoličky na mieste

# Stavebno- technické riešenie a konštrukčno- materiálový popis

**Zemné práce a výkopy** – existujúci terén pod budovou vstavkov sa musí pozemno-technicky upraviť so zhutneným násypom pod budúce podlahové-základové dosky s prehĺbeniami pre protimrazové obvodové základové pásy. Tento násyp musí spĺňať statikom predpísané parametre na zeminu tr.G2/GP so zhutnením na relatívnu uľahlosť.

Výkopy budú v podstate pre zakladania na žb-doske s „protimrazovkami“ podľa statiky s pásmi po okrajoch do nezámrzných hĺbok a pre jednotlivé uloženie prípojok pitnej vody, elektriny, kanalizácie v zemi.

**Zakladania** – budú na monolitických žb doskách dookola s protimrazovkovými základovými pásmi s armatúrou podľa statiky. Do základov sa osadí aj uzemňovacia sústava podľa PD profesistu. Pre jednotlivé horizontálne a vertikálne prestupy jednotlivých inštalácii sa vynechajú v žb-konštrukciách otvory.

**Obvodové plášte** – budú tvoriť aj vertikálny nosný systém obslužných vstavkov, jednak podtribúnové budú z murovaných tvárnic s maltovými spojivami a jednak kontajnerové stavby dočasné pre odpadové hospodárstvo a pre kasy budú samonosné oceľové. Steny oboch nosných systémov budú zvonka zateplené s kontaktným zatepľovacím systémom. Prípadné stužujúce monolitické žb-prvky, kde armatúry, triedy betónov a kotviace prvky budú navrhnuté statikmi budú zateplené z vnútornej strany. Zvnútra budú steny obložené suchou omietkou z SDK, pri mokrých prevádzkach so „zelenými SDK platňami a obloženými keramickými obkladmi do výšky 2000mm, v prípade sprchy do výšky 2200mm. Na vnútornej strane stien z murovacích prvkov bude použitá vnútorná vápennocementová omietka. Zvonka na kontaktný zatepľovací systém sa použijú tenkovrstvové jemnozrnné silikátové omietky bielej farby.

**Strechy** – nosnú časť plochej strešnej konštrukcie budú tvoriť oceľové nosníky (rozmery a rozostupy podľa statiky), na ktoré budú položené oceľové trapézové plechy s tepelnou izoláciou. Strešná krytina bude fóliová hydroizolácia, ktorá bude ukladaná na podložku z geotextílie. Atiky striech budú vytiahnuté nad strešný plášť spolu s obvodovými lemujúcimi konštrukciami a s vytiahnutím pvc-hydroizolačných vrstiev. Prekrytie atík bude z klampiarskych namieste ohýbaných prvkov bielej farby.

**Výplne otvorov** – vonkajšie budú odolné, roleta s tepelnoizolačnými lamelami nad výdajným pultom na ručné ovládanie. Vonkajšie parapety budú v type vybratého okenného systému. Vnútorné dvere budú s oceľovými rámami bez presklenia.

**Podlahy vnútorné** – budú všade viacvrstvové, tj. na podkladový betón sa uložia horizontálne hydroizolačné vrstvy a na to pôjdu tepelnoizolačné dosky. Plávajúci cementový poter bude v mokrých prevádzkach opatrený vrchnými nátermi tekutej fólie. Pochôdznu vrstvu podláh budú tvoriť v mokrých a bufetových prevádzkach protišmykové vyfugované keramické dlaždice.

**Podhľady** – v niektorých vytypovaných miestnostiach navrhujeme zavesené podhlady, a to do suchých prevádzok kazetové a do miestnosti so šikminami plné podhľady. Do kazetových podhľadov sa musia prispôsobiť k ich rastru 600/600 jednotlivé inštalačné prvky vzt a elektriky s osvetlovacími telesami.

**Priečky** – sú navrhnuté podľa potreby predeľovania miestností ako SDK priečky o hrúbkach 75, 100, 125, 150 mm.

SDK steny sa opatria penetračným náterom a dvojnásobnou vrstvou disperznej maľby. V priestoroch s mokrou prevádzkou sa navrhujú keramické obklady po hornú hranu dverných zárubní – tj. výšku 2000 mm, v sprchách do výšky 2200 mm, kde pri sprchových stenách je nutné použiť aj nátery z tekutej fólie.

Zvláštnu konštrukciu tvoria jednotlivé montované priečky oddeľujúce jednotlivé záchodové kabíny. Tieto panelové steny z DTD materiálu obojstranne laminovaného sivej farby sa vkladajú a spájajú s oceľovými lištami so zabudovanými dverami šírky 600 mm. Kvôli ľahšiemu čisteniu a zabráneniu okopávaniu, tieto steny s dverami budú na nožičkách 200 mm vysoko nad podlahami. Pri kotvení týchto stien treba dbať na neporušenie podomietkových alebo podlahových inštalačných vedení.

Nad umývadlové časti stien v hygienických priestroch sa obložia zrkadlami do výšky 2,0m nad podlahou.

**Schodiská a rebríky** – schodiská nie sú riešené pri týchto jednopodlažných podtribúnových stavbách, a pre zabezpečenie výlezu kvôli občasnej kontrole alebo údržbe na strechy týchto vstavkov budú montérmi pristavené údržbárske rebríky z úrovne terénu na plochú strechu. Stále rebríky nie je možné namontovať kvôli zabráneniu možného vandalizmu.

**Izolácie tepelné** – okrem zabudovaných vonkajších soklových, fasádnych, strešných a podlahových tepelných izolácii jednotlivé časti budú odizolované proti prestupom tepla komplet z vnútornej strany, a to z dôvodu, že jednotlivé prestupujúce alebo hraničiace neizolované skeletové prvky stien tribún, alebo tribúnových prefa-stĺpov prechádzajú cez vnútorné priestory vstavkov.

**Hydroizolácie** – do podláh sú navrhnuté hydroizolácie proti vlhkosti a radónu na báze asfaltových modifikovaných pásov. Strešná izolácia je fóliová izolácia, Uv odolná, kladená na vrstvu geotextílie. Hydroizolácie podzemných obvodových konštrukcii budú tvoriť asfaltové penetračné nátery s nalepenými asfaltovými pásmi.

Hydroizolácie podzemných častí prefa prvkov je nutné proti nasiakavaniu opatriť s gumoasfaltovými nátermi a ich soklovú časť /100mm/ s priehľadnými nátermi.

**Klampiarske výrobky** – tvoria oplechovania atík

**Zámočníke výrobky** – hlavným zámočníckym výrobkom je strecha vstavkov podľa statiky, kotvené ku statikom navrhovanému nosnému systému vstavku / žb-veniec nad nosnými múrmi/. Taktiež ich tvoria v mieste atiky profily pre kotvenie osb dosiek a pre samotnú konštrukciu atiky. Jednotlivé nosné a kotviace časti vonkajších inštalačných zariadení z kovových profilov budú tiež povrchovo upravené.

**Inštalácie** – budú skryté podľa druhu, t.j. podsadrokartónové alebo skryté podomietkové alebo v montážnych protivlhkostných SDK predpriečkach, vysokých 1200mm. Ostatné viď. PD profesistov.

# Starostlivosť a bezpečnosť pri práci

Z hľadiska bezpečnosti práce musia byť rešpektované príslušné normy a predpisy, predovšetkým Vyhláška Slovenského úradu bezpečnosti práce č. 147/ 2013 Z.z. ktorou sa ustanovujú podrobnosti na zaistenie bezpečnosti a ochrany zdravia pri stavebných prácach a prácach s nimi súvisiacich a podrobnosti o odbornej spôsobilosti na výkon niektorých pracovných činností.

Starostlivosť o bezpečnosť pri práci a ochrana zdravia na stavbe je základnou povinnosťou vedenia stavby. Túto povinnosť vo všeobecnosti ukladá Zákonník práce.

Pri všetkých stavebno-montážnych prácach počas výstavby je povinný dodávateľ oboznámiť pracovníka s bezpečnostnými predpismi, ktoré sa týkajú jeho spôsobu práce.

Pracovníci musia byť pri práci vybavený príslušnými ochrannými pomôckami, na stavbe musí byť umiestnená lekárnička so základnými prostriedkami prvej pomoci. Počas výstavby je nutné dodržiavať predpisy o bezpečnosti práce

- Vyhlášky č. 147/2013 z. z.:

- v predvýrobnej príprave stavby treba jednoznačne určiť, ktorý útvar podniku realizujúci stavbu zodpovedá za BoZ.

- na pracovisku, najďalej však 500 m od pracoviska, musí byť uzatvoriteľná skrinka –lekárnička s materiálom pre poskytnutie prvej pomoci pri úrazoch.

- stavenisko musí byť ohradené a oddelené od ostatných prevádzok.

- všetky otvory na stavenisku musia byť zakryté alebo ohradené .

- osobné ochranné prostriedky predpísané na používanie musia byť pripravené a udržiavané tak, aby zodpovedali príslušným STN.

Zdroje nebezpečia musia byť na stanovišti označené príslušnými tabuľkami.

Zabezpečenie BOZ pri vlastnej prevádzke zemných strojov a zariadení upravujú príslušné predpisy (prevádzkový poriadok, resp. technický poriadok) vydané výrobcom zariadení. Pracovníci nesmú vstupovať do priestoru, kde stroje pracujú (rotujúce časti – motory a pod.)

- z Vyhlášky č. 374/90Zb. SÚBP a SBÚ o bezpečnosti práce

- z Vyhlášky č. 83/76 Zb. znení vyhl. Č. 45/79 Zb. a vyhl. č. 376/92 Zb. upravujúcej požiadavky uskutočňovania stavieb a príslušných technických noriem

- z Vyhlášky č. 59/82 Zb SÚBP a č. 484/90Zb

- zo zákona č. 96/92 Zb. o starostlivosti o zdravie ľudí

- zo Zákonníka práce

- zo zákona č. 174/68 Zb. o štátnom odbornom dozore nad bezpečnosťou práce v znení neskorších predpisov

# Poznámky

* Pred začatím stavebných prác na pozemku je nutné vytýčiť všetky jestvujúce inžinierske siete za účasti ich správcov, aby sa predišlo ich poškodeniu, prípadne ujme na zdraví pracovníkov.
* Projektant nenesie žiadnu zodpovednosť za zmeny uskutočnené bez jeho písomného súhlasu.
* Zhotoviteľ je povinný o zistených chybách v dokumentácií neodkladne informovať projektanta.
* Zhotoviteľ je povinný zmeny a úpravy konštrukčného riešenia konzultovať s projektantom.
* Technická správa k požiarnej bezpečnosti stavby je obsahom riešenia v časti B.2 Požiarno bezpečnostné riešenie stavby, ktoré je súčasťou projektovej dokumentácie pre stavebné povolenie.
* Všetky nosné oceľové konštrukcie budú opatrené náterom proti korózii, resp. požiarnym náterom zodpovedajúcim požiadavke požiarnej ochrany !!!
* Všetky železobetónové konštrukcie viditeľné bez ďalších navrhovaných povrchových úprav budú vyhotovené v hladkej kvalite !!!
* Táto projektová dokumentácia slúži výhradne pre realizáciu stavby a jej spracovanie zodpovedá rozsahu a obsahu daného právnymi predpismi pre tento stupeň dokumentácie. Pre iné a nasledovné potreby musí byť spracovaná dokumentácia k tomu účelu určená.
* V prípade zmeny podkladov, či vzniku nových skutočností si projektant vyhradzuje právo na posúdenie vplyvu týchto zmien na riešenia a eventuálne doplnenie alebo úpravu projektu. V prípade rozporu medzi jednotlivými prílohami v projektovej dokumentácii je potrebné na tento rozpor včas upozorniť a vyžiadať oficiálne stanovisko projektanta.
* Dokumentácia bola spracovaná na základe zadania, informácií, podkladov a znalostí platných ku dňu jej vzniku.
* Neoddeliteľnou súčasťou tejto technickej správy sú dokumenty tabuľkového charakteru a výkresová časť.
* Všetky dodávky, práce a výkony musia spĺňať technické a kvalitatívne podmienky, ktoré určujú platné slovenské zákony, normy, hygienické predpisy a nariadenia.
* Dodávateľ stavby musí dbať na dodržiavanie montážnych a technologických pokynov príslušných výrobcov stavebných prvkov a konštrukcií uvedených v tejto dokumentácii.
* Dodávateľ je povinný si riadne naštudovať aj dokumentáciu vrátane vyjadrení a stanovísk dotknutých orgánov štátnej správy a správcov inžinierskych sietí.
* Dokumentáciu možno používať výhradne v zmysle príslušnej zmluvy o dielo.
* Dokumentácia je chránená autorským právom.
* Pred realizáciou výplňových konštrukcií zamerať skutočné rozmery otvorov!

# Záver

Táto projektová dokumentácie je vypracovaná v zmysle a rozsahu realizačnej dokumentácie a v žiadnom prípade nenahrádza vyšší stupeň projektovej dokumentácie, t.j. dielenskú dokumentáciu.

V Trenčíne: 12 /2018 Vypracoval:

Ing. Arch. AMBRUS Csaba

Ing. Belica Juraj

**Rev. 01 – 20.5.2022 - Úpravy, zmeny dokumentácie pre účely realizácie diela II. a III. etapy**